แจฮย็อน

ช็อง ยุน-โอ () มีชื่อเกิดว่า ช็อง แจ-ฮย็อน (; เกิด 14 กุมภาพันธ์ พ.ศ. 2540) หรือที่รู้จักกันดีในชื่อการแสดงว่า แจฮย็อน เป็นนักร้อง แรปเปอร์ นายแบบ พิธีกรโทรทัศน์ และนักแสดงชาวเกาหลีใต้ รู้จักกันดีในฐานะสมาชิกของวงบอยแบนด์เกาหลีใต้เอ็นซีที หน่วยย่อยเอ็นซีทียู เอ็นซีที 127 และ เอ็นซีทีโดแจจอง

แจฮย็อนเริ่มต้นทำงานในฐานะเด็กฝึกงานของทีมก่อนเปิดตัว เอสเอ็มรุกกีส์ ในเดือนธันวาคม พ.ศ. 2556 เขาเปิดตัวในเดือนเมษายน พ.ศ. 2559 ในฐานะสมาชิกของยูนิตหมุนเวียนเอ็นซีทียูและกลายเป็นสมาชิกของยูนิตคงที่ในโซลเอ็นซีที 127 ในเดือนกรกฎาคม พ.ศ. 2559 ภายหลังเขาร่วมหน่วยเอ็นซีทีโทแจจองในเดือนเมษายน พ.ศ. 2566

เขายังเคยเป็นพิธีกรรายการอินกีกาโย ในระหว่างเดือนตุลาคม พ.ศ. 2562 ถึงกุมภาพันธ์ พ.ศ. 2564

ชีวิตช่วงต้นและการศึกษา
แจฮย็อนเกิดในวันที่ 14 กุมภาพันธ์ พ.ศ. 2540 ที่เขตซอโช โซล ประเทศเกาหลีใต้ แม้ว่าเขามีชื่อเกิดว่า ช็อง แจ-ฮย็อน () ภายหลังเขาเปลี่ยนชื่อเป็น ช็อง ยุน-โอ () แจฮย็อนอาศัยและศึกษาอยู่ในรัฐคอนเนทิคัต สหรัฐ ตอนอายุ 5 ถึง 10 ขวบ และใช้ชื่อภาษาอังกฤษว่า เจย์ ช็อง (Jay Jeong) ทำให้เขาสามารถพูดได้ทั้งภาษาอังกฤษและเกาหลี แจฮย็อนเริ่มให้ความสนใจในด้านดนตรีเนื่องจากอิทธิพลของพ่อแม่ และเรียนรู้วิธีเล่นกีตาร์และเปียโน ในภายหลังในช่วงมัธยมจึงเริ่มร้องเพลงได้ ย่า/ยายของเขาผู้เป็นนักเต้นมืออาชีพที่เกษียณแล้ว ก็เป็นผู้ช่วยฝึกเต้นให้เขาด้วย 

แจฮย็อนเข้าเรียนที่โรงเรียนมัธยม Shindong และโรงเรียนมัธยมศึกษาตอนปลาย Apgujeong ภายหลังถ่ายโอนไปที่โรงเรียนศิลปะการแสดงแห่งกรุงโซลตอนเรียนมัธยมศึกษาตอนปลายปีที่ 2 และจบการศึกษาใน พ.ศ. 2559 เขาเคยเป็นประธานสภานักเรียน

 ผลงานการแสดง 

ภาพยนตร์
 ปี เรื่อง บทบาท หมายเหตุ อ้างอิง 2567 6 ชั่วโมง..ล่า..ท้าชะตา จุนอู 

โทรทัศน์
 ปี เรื่อง บทบาท หมายเหตุ อ้างอิง 2558 โชว์แชมเปียน พิธีกร ร่วมกับโทยอง  2560 ผจญภัยล่าท้าภารกิจ ตนเอง  2562–64 อินกีกาโย พิธีกร ร่วมกับมินฮย็อกกับอี นา-อึน  2565 Dear. M ชา มิน-โฮ บทนำ 

รายการวิทยุ
 ปี เรื่อง หมายเหตุ อ้างอิง 2560–2562 NCT Night Night ร่วมกับจอห์นนี 

 ผลงานเพลง 

 ชื่อ ปี อันดับสูงสุด อัลบั้ม KORUSWorldVIE "Try Again"  2560 —  —  95 S.M. Station Season 2 "Forever Only" 2565 120  14  — NCT Lab"Horizon"256638____"Dandelion"2567______J"Roses"______"Smoke"429__"Unconditional"______Non-album single "—" คือยอดขายที่ไม่ปรากฏในชาร์ตหรือเผยแพร่ในภูมิภาคนั้น

 อ้างอิง 

 แหล่งข้อมูลอื่น 


 Jaehyun at SM Town

หมวดหมู่:สมาชิกของเอ็นซีที
หมวดหมู่:นักร้องเพลงภาษาเกาหลี
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
หมวดหมู่:นักแสดงชายจากโซล